180

Mr. sc. Viktorija Haubrich, viši asistent

Pravni fakultet Sveučilišta u Mostaru

Mr. sc. Karolina Tadić-Lesko, pedagog

Ustanova „Centar za socijalni rad Mostar“ Mostar

**OBITELJSKA MEDIJACIJA PRI CENTRU ZA SOCIJALNI RAD**

Institut obiteljske medijacije kroz razne modalitete primjenjuje se u

Bosni i Hercegovini. Obiteljska medijacija pri centrima za socijalni rad u

Federaciji Bosne i Hercegovine primjenjuje se u dva oblika. Prvo, obvezna

medijacija u vidu posredovanja prilikom razvoda braka, a drugo, neobvezna,

koja se može koristiti u svim slučajevima narušenih ili povrijeđenih

obiteljskopravnih odnosa. Obiteljska medijacija pri centrima za socijalni rad u

ova dva oblika vrlo je značajna i koristi zaštiti obiteljskopravnih odnosa.

Stručnjacima koji se bave medijacijom, poglavito obiteljskom, potrebita je

podrška u smjeru suradnje i permanentnog obrazovanja.

**Ključne riječi:** obiteljska medijacija, posredovanje, drugi meditativni

postupci, centar za socijalni rad.

**1. Uvod**

Medijacija (lat. *mediare* – posredovanje) je metoda za konstruktivno i

dobrovoljno rješavanje ili izbjegavanje sukoba u sporu.1 Stranke u postupku

mirenja, uz pomoć treće neutralne osobe (medijatora) nastoje razriješiti spor i

postići prihvatljiv sporazum koji im je u interesu. Medijaciju možemo i moramo

promatrati iz više aspekata, jer u njezinom meritumu obuhvaćeno je više

disciplina te odiše interdisciplinarnošću. Korijene vuče iz prakse izvansudskog

rješavanja sporova te obuhvaća spoznaje iz područja kako pravnih znanosti tako

i znanosti o sukobima, komunikacijskim znanostima, pedagogije, psihologije i

drugih u svakom konkretnim slučaju determiniranih oblasti. Temeljni cilj

medijacije jeste modulacija sukoba, uz uzajamnu razmjenu gledišta o sukobu, uz

obvezujući dogovor koji je u interesu stranaka.2 Medijacija kao jedan od

alternativnih načina rješavanja sporova ne nalazi adekvatno mjesto u

bosanskohercegovačkom pravnom sustavu. Institut medijacije možemo

promatrati s dva aspekta generalno kao postupak alternativnog načina rješavanja

sporova (pa i obiteljskopravnih) koji se provodi prema Zakonu o postupku

1 Vidi hr.wikpedia.org/wiki/Mirenje. od 23. 9. 2013.

2 Posredovanje otvara mogućnost za bolje ophođenje među članovima obitelji, smanjuje sukobe

među stranama u sporu, pridonosi dogovoru strana i osigurava održavanje osobnih susreta između

roditelja i djece. U Republici Hrvatskoj termin posredovanja uveden je 1998. godine kao postupak

koji se provodi u vezi s razvodom braka. U sadržajnom smislu obuhvaća od ranije poznat institut

mirenja bračnih drugova uoči razvoda braka, ali i druge postupke pružanja stručne pomoći u

slučaju poremećenih obiteljskih odnosa. Vidi kod Alinčić, M; Hrabar,D; Jakovac Lozić, D; Korać,

A, *Obiteljsko pravo*, ''Narodne novine'', Zagreb, 2006., str. 87. – 88.

181

medijacije Bosne i Hercegovine3 i posebno kao postupak posredovanja pri

centru za socijalni rad prema Obiteljskom zakonu Federacije Bosne i

Hercegovine.4 Posredovanje je jedan od modaliteta medijacije, jer suštinski je

riječ o izvansudskom postupku, dobrovoljnom za stranke, budući kako neutralna

strana pomaže strankama da kroz pregovore dođu do obostrano prihvatljivog

rješenja. Medijacija je način rješavanja sporova civiliziranog i socijalno

naprednog društva. S medijacijom se nastoje rasteretiti sudovi kad god je to

moguće. Pokušavaju se rješavati sporovi dijalogom, a ne sudskim, dugotrajnim i

skupim postupcima. Bosanskohercegovačko društvo mora razviti svijest o

mirnom rješavanju konflikata-sukoba i sporova. Reformom pravosuđa

pokušavaju se promovirati medijacija i medijacijski postupak, kao postupak koji

vodi rasterećenju sudova, postupak koji je brži i fleksibilniji, gdje stranke imaju

utjecaja na konačnu odluku koja teži biti obostrano prihvatljiva, zasnovana na

pravu ali i na zadovoljavanju interesa stranaka, jer se rješava konflikt i

pokušavaju popraviti odnosi među strankama te ima snagu ovršne isprave.

Intencija zakonodavca jeste usmjerena na rasterećenje općinskih sudova

detaljnim reguliranjem procesnih pravila o mirnom rješavanju spora.5

**2. Potrebe za obiteljskom medijacijom**

Danas je obitelj suočena s brojnim poteškoćama, opterećena mnogim

vanjskim i unutarnjim čimbenicima. A suživot partnera, institucija zasnovana na

konsenzusu, koja ima svoj jedinstven proces, izložena je unutarnjim krizama i

vanjskim djelovanjima te nije pošteđena međusobnog nerazumijevanja i sukoba

u kojima najviše trpe djeca čiji je položaj između dvije strane, u samome

središtu sukoba roditelja. Kada suživot partnera postane neizdrživ i nemoguć,

tada se oni fizički razdvajaju i na taj način nastavljaju živjeti odvojeno sa ili bez

dogovora, traže pomoć savjetovališta za prevazilaženje obiteljskih problema, ili

pak ulaze u obiteljsku medijaciju. Općenito se obiteljska medijacija razlikuje u

svijetu i Europi u odnosu na obiteljsku medijaciju u Bosni i Hercegovini, prema

zakonskoj legislativi ili stupnju kvalifikacije i dodatnim edukacijama medijatora,

no, cilj obiteljske medijacije uvijek je usmjeren ka najboljem interesu djeteta.

Temeljem Preporuke s Konferencije, održane 1995. godine, da se ispita

mogućnost pripreme međunarodnog instrumenta koji bi sadržavao načela za

posredovanje i ostale postupke rješavanja obiteljskih sporova, izrađena je i

potom usvojena 1998. godine Preporuka No. R(98) 1 o obiteljskom

posredovanju i Memorandum s objašnjenjima.6 Tom prigodom preporučilo se

uvođenje ili pružanje potpore obiteljskom posredovanju, kao i poduzimanje ili

usavršavanje obiteljskog posredovanja kao prikladnog načina rješavanja

obiteljskih sporova u cilju osiguranja zaštite najboljih interesa djece, osobito u

3 ''Službeni glasnik BiH'', br. 37/04. (dalje – Zakon o postupku medijacije BiH).

4 ''Službene novine Federacije Bosne i Hercegovine'', br. 35/05. (dalje – Obiteljski zakon FBiH).

5 Vidi Račić, R., *Postupak posredovanja u parničnoj proceduri Brčko Distrikt Bosne i*

*Hercegovine*, ''Pravni savjetnik'', br. 4/04., str. 43.

6 Council of Europe, Strasbourg, DIR/JUR [98]4

182

slučajevima kad se radi o zbrinjavanju djece. Obiteljsko posredovanje

omogućava poboljšanje u ponašanju između članova obitelji pa tako smanjuje

sukobe strana u sporu, dovodi do dogovora i osigurava neposredne odnose i

međusobne kontakte između roditelja i djece te štedi vrijeme potrebito za

rješavanje sukoba. Gledišta i prijedlozi izloženi u Preporuci i Memorandumu

razmatrani su na Konferenciji posebno posvećenoj temi "Obiteljsko

posredovanje u Europi" (Strasbourg, 1.-2. listopada 1998).7 Medijacija kao način

rješavanja sporova u svijetu postoji već dugo vremena. Rješavanje sporova

postupkom medijacije u prošlom stoljeću ulazi u uporabu u Velikoj Britaniji i

nordijskim zemljama.8 Medijacija se osnažuje usvajanjem Direktive EU o

medijaciji, 2008/52/EC, od 13. 06. 2008. radi pojednostavljenja i poboljšanja

pristupa pravdi.

Medijacija jeste jedan od alternativnih načina rješavanja sporova i ona bi

trebala biti neformalan, efikasan i povjerljiv postupak u kojem stranke

pokušavaju postići dogovor uz pomoć medijatora na prihvatljiv način za obje

strane. U ovom postupku stranke i medijator imaju mogućnost urediti način

provedbe medijacije. Stranke aktivno sudjeluju u odabiru medijatora kao i o

određivanju datuma i mjesta održavanja medijacije. Mogu slobodno u svakom

trenutku odustati od postupka medijacije. Stoga se suština jednog obiteljskog

meditativnog postupka uvijek razlikuje od drugog pa je provedba medijacije

različita po svojoj naravi, baš kao svaka obitelj pa je i njezina problematika

individualna i kompleksna.

**3. Mogućnosti i granice obiteljske medijacije pri centru za socijalni**

**rad**

Prema odredbi čl. 5. st. 1. Obiteljskog zakona FBiH za pružanje stručne

pomoći i zaštite prava i interesa djeteta i ostalih članova obitelji, za rješavanje

sporova između članova obitelji, kao i u svim slučajevima poremećenih

obiteljskih odnosa nadležni su centar za socijalni rad, kao organ skrbništva, sud i

7 Prema Alinčić, M., *Europsko viđenje obiteljskog posredovanja*, ''Revija za socijalnu politiku''

god. 6., br. 3-4., Zagreb, 1999., (dalje – Alinčić), str. 227.

8 U Velikoj Britaniji je uvedena obvezna obiteljska medijacija za rastavljene supružnike. Stranke u

građanskim sporovima ne mogu dobiti državnu pravnu pomoć, ukoliko prethodno ne odluče prvo

pokušati s procesom mirenja. U francuskom pravosudnom sustavu postoji duga tradicija

koncilijacije. Još krajem 18. stoljeća bili su obvezni postupci mirenja u svim predmetima u

nadležnosti sudova u građanskim predmetima, a polovicom 19. stoljeća postojali su i mirovni suci

koji su sudili *ex equo et bono* i pokušavali provoditi mirenje kao prethodni postupak sudskom

postupku. U njemačkom pravnom sustavu u bračnim sporovima također postoji obvezni zahtjev

za mirenje koji provodi sudac, odnosno sud kod kojega će u slučaju neuspjeha biti pokrenut

brakorazvodni postupak. U Kanadi je medijacija svoju primjenu najviše našla u oblasti obiteljskog

prava, postupku usvajanja, razvodu, zaštiti prava i interesa djeteta. Medijaciju u obiteljskom pravu

primjenjuju sudovi te je posebice korisna kod razvoda braka u kojem odluka o dodjeli djece mora

biti prvenstveno usmjerena na zaštitu djece. Obiteljsko posredovanje omogućuje roditeljima da u

fazi razvoda, uz pomoć kvalificiranog i nepristranog posrednika postignu što bolji i kvalitetniji

dogovor. Vidi *Komparativna analiza medijacijske prakse u zemljama Europske unije i Kanadi i*

*kratki osvrt na praksu u Bosni i Hercegovini*, Udruženje medijatora u BiH i Udruženje sudaca u

BiH,, Sarajevo, 2012., str. 18 - 27.

183

osoba ovlaštena za posredovanje. U županijama i općinama u kojima nije

osnovan centar za socijalni rad, poslove iz st. 1. ovog članka i druge poslove

skrbništva određene ovim zakonom vrši općinska služba kojoj je povjereno

vršenje tih poslova. Medijacija pri centru za socijalni rad provodi se u dva oblika

kao neobvezna medijacija u sporovima poremećenih obiteljskopravnih odnosa i

obvezna medijacija u formi posredovanja prije razvoda braka. Centar za socijalni

rad kao organ starateljstva može osnivati stručna tijela sastavljena od liječnika,

pedagoga, psihologa, pravnika, socijalnog radnika.

U postupak posredovanja uključena je treća osoba, medijator koji

pomaže objema stranama u sporu da komuniciraju i pregovaraju u povjerljivom

okruženju. U tijeku postupka posredovanja bračni partneri ili roditelji također

mogu dobiti usluge koje uključuju: informiranje, savjetovanje za rješavanje

sporova, postizanje dogovora i mirenje u svrhu rješavanja obiteljskih sporova.

Obiteljski medijatori u Federaciji Bosni i Hercegovini dolaze iz raznih stručnih

profila, pravnih i društvenih znanosti pa imaju kvalifikacije pravnika, socijalnog

radnika, pedagoga, psihologa i sociologa. Obiteljski medijator ne pruža pravne

savjete nego upućuje stranku na besplatnu pravnu pomoć ili konzultaciju s

njegovim odvjetnikom, ne nudi savjetovanje ili terapiju, ali može predložiti

takve usluge te se nikako ne zalaže za jednu stranu u sporu i ne donosi odluke za

stranke nego im nastoji pomoći da procijene opravdanost njihovih odluka. U

centrima za socijalni rad nije nužno da posrednici budu posebno educirani za

provedbu obiteljske medijacije, ali je nužno da posjeduju znanja i vještine u

pregovorima i rješavanju sporova gdje su dužni pridržavati se etičkog kodeksa.

Obiteljska medijacija pri centru za socijalni rad pomaže razdvojenim/

razvedenim parovima da putem sporazuma rješavaju vlastite probleme sukladne

najboljem interesu njihove djece. Postupak posredovanja prije razvoda braka

treba dovesti supružnike, suprotne strane do razrješavanja problema, ali događa

se da oni ne shvaćaju i ne prihvaćaju prednost ovog postupka pa tijekom njegove

provedbe teško postižu sporazum.

Obiteljska medijacija pri centrima za socijalni rad strankama pruža

mogućnosti za donošenje vlastitih odluka i postizanja dogovora te priliku za

uspostavljanje kvalitetne komunikacije s partnerom kako bi se razvijalo ili

održalo konzistentno roditeljstvo, što je u najboljem interesu njihove djece.

Budući da je obiteljska problematika svakim danom sve kompleksnija jer

gospodarska kriza uzrokuje lošu financijsku i materijalnu situaciju obitelji, sve je

veća pojava nasilja i ovisnosti u zajednici, posredstvom informatizacijsko -

komunikacijskih tehnologija dolazi do otuđenja i ne komunikacije i kod djece i

kod supružnika, sustav vrijednosti je poremećen, poglavito odgojnih vrijednosti

što se općenito reflektira i na sam postupak posredovanja koji postaje sve

zahtjevniji. Otežavajuće okolnosti u postupku posredovanja mogu predstavljati i

negativne emocije supružnika,9 partnera, suprotnih strana (povrijeđenost, srdžba,

9 Emocionalne poteškoće partnera najviše pogađaju njihovu djecu na način da sve više roditelja s

kojima djeca ne žive ne doprinose za njihovo uzdržavanje, što za posljedicu ima neostvarivanje

kontakata s djecom. Ove uzročno-posljedične veze dovode do začaranog kruga, uslijed kojeg oba

184

strah, razočaranje) koji se u postupku posredovanja fokusiraju na sebe i drugu

stranu, izražavaju vlastita nezadovoljstva koja ih odmiču od dječjeg interesa. No,

postoji bojazan kako bi se ovaj model preoblikovao u dugotrajni terapeutski

postupak. Također, drugi problem je što većina ljudi (partnera, roditelja)

obiteljsku medijaciju pri centru za socijalni rad promatra kao *postupak ulaznica*

za sudski postupak pa tijekom njegove provedbe stranke ne koriste obiteljsku

medijaciju u svrhu postizanja sporazuma nego se fokusiraju na nerazriješene

partnerske, roditeljske, imovinske i druge odnose. Nakon provedbe obiteljske

medijacije i okončanja sudskog postupka, stranke, koje nisu postigle sporazum,

iznova imaju iste ili slične probleme budući da sud niti oni sami nisu u

mogućnosti predvidjeti sve nove, nadolazeće životne situacije vezane za njihove

probleme pa slijedi ponovna obiteljska medijacija pri centru za socijalni rad pod

izmijenjenim okolnostima u formi neobvezne medijacije.

**4. Suradnički odnosi između institucija u najboljem interesu djeteta**

Centar za socijalni rad ustanova je socijalne zaštite koja po službenoj

dužnosti surađuje s nadležnim i paralelnim institucijama u lokalnoj zajednici, ali

i šire. Ipak, poslovi koji se obavljaju u centrima za socijalni rad ne odnose se

samo na populaciju koja je u stanju socijalne potrebe. Dijapazon svih poslova

koje obavlja centar za socijalni rad kao organ skrbništva, obavlja u najboljem

interesu djeteta. Centar za socijalni rad surađuje sa mnogim ustanovama i

institucijama u lokalnoj zajednici i šire, između ostaloga u lokalnoj zajednici

surađuje s policijskom upravom, medicinskim centrom, školama i dječjim

domovima, frekventno sa općinskim sudom ne samo u lokalnoj zajednici nego

na području Bosne i Hercegovine te drugih zemalja iz regije. Temeljem

saznanja, zahtjeva stranaka, službenih zabilješki policije, zahtjeva škole te

zahtjeva suda, centar za socijalni rad provodi obiteljsko meditativne postupke. U

centru za socijalni rad postupci medijacije provode se prije, tijekom i nakon

parničnog postupka što je sukladno Preporuci R (98)1 uslijed čega nadležni sud

također omogućava prekid parničnog postupka kako bi se provelo posredovanje

pa u takvim slučajevima sud ili drugo nadležno tijelo zadržava ovlast izricanja

hitnih odluka kako bi se zaštitile strane, većinom njihova djeca. Potom se od

strane centra za socijalni rad obavještava sud ili drugo nadležno tijelo o tome

nastavljaju li strane sa posredovanjem i jesu li strane postigle sporazum.10 Ovi

postupci ujedno potvrđuju suradničke odnose između centra za socijalni rad i

suda u ime istog cilja - najboljeg interesa djeteta, i sukladni su Obiteljskom

zakonu FBiH u kojem stoji da su pravne i fizičke osobe dužne međusobno

surađivati.

roditelja krše prava njihove djece. Odredba čl. 154. Obiteljskog zakona FBiH regulira oduzimanje

roditeljske skrbi kada roditelj ili roditelji zanemaruju ili grubo zanemaruju svoje dužnosti.

10 Prema: Vodič kroz medijaciju u Bosni i Hercegovini, Canada-Bosnia and Herzegovina Judicial

Reform Project (JRP), 2002. str. 124.

185

**5. Posredovanje (medijacija) prema odredbama Obiteljskog zakona**

**FBiH**

Obiteljska medijacija regulirana je Obiteljskim zakonom FBiH kroz

institut obveznog posredovanja prije razvoda braka. Brak je zakonom uređena

zajednica života žene i muškarca, trajna životna zajednica koja se zasniva uz

ispunjenje zakonom predviđenih uvjeta i strogo propisanoj formi.11. Brak spada

u intimnu sferu čovjekovog života, ali je i društvo zainteresirano za zaštitu

institucije braka te regulira zakonom uzroke zbog kojih se brak može razvesti te

propisuje sam postupak razvoda braka.12 Razvod braka i burni konflikti koji

nastaju u najintimnijoj životnoj zajednici ostavljaju veliki trag u društvu. Prema

odredbi čl. 41. Obiteljskog zakona FBiH bračni partner može tražiti razvod

braka, ako su bračni odnosi teško i trajno poremećeni.13 Obiteljski zakon FBiH

institut mirenje zamjenjuje institutom posredovanja nastojeći pratiti europske

trendove u ovoj oblasti.14 Prema odredbama Obiteljskog zakona Republike

Srpske15 i Obiteljskog zakona Brčko Distrikt BiH16 zadržan je institut mirenja

pred organom starateljstva. Svrhom posredovanja smatra se otvaranje

mogućnosti za bolje ophođenje među članovima obitelji, smanjenje sukoba

među strankama u sporu, pristanak na dogovore te osiguranje neprekidanih

osobnih susreta između roditelja i djece.17 Izmjena vezana za medijaciju

(posredovanje) ide u smjeru određivanja nadležnosti. Novina je da je

posredovanje u nadležnosti fizičke ili pravne osobe ovlaštene za posredovanje

(čl. 45. st. 1. Obiteljskog zakona FBiH), za razliku od prethodnog zakonskog

rješenja po kojem je mirenje bilo u nadležnosti organa starateljstva. Pravilnikom

o uvjetima koje mora ispunjavati osoba ovlaštena za posredovanje se propisuju

uvjeti koje moraju ispunjavati osobe nadležne za obavljanje posredovanja.18

Pravilnikom o uvjetima koje mora ispunjavati osoba ovlaštena za posredovanje

propisani su generalno određeni uvjeti (poslovna sposobnost, zdravstveno stanje,

visoka stručna sprema – filozofski fakultet odsjek za psihologiju, pravni fakultet,

11 Vidi kod Traljić, N; Bubić, S., *Bračno pravo*, ''Pravni fakultet Univerziteta u Sarajevu'',

Sarajevo, 2007. (dalje Traljić, N; Bubić, S), str. 41. – 42.

12 Na taj se postupak primjenjuje Obiteljski zakon FBiH, Zakon o parničnom postupku FBiH.

13 U praksi se kao slučajevi teške poremećenosti navode postupci koji su suprotni međusobnim

pravima bračnih partnera, stalne svađe, fizičko maltretiranje, ostavljanje bračnog partnera u

posebno teškim situacijama, prestanak međusobnog povjerenja, uvažavanja, ljubavi. Vidi Traljić;

Bubić, *op cit*. str. 110., (fusnota 9.).

14 Vrlo široku primjenu postupaka posredovanja u različitim oblicima proklamira Vijeće Europe

navodeći da su takvi postupci u suvremenoj Europi izraz opće društvene demokratizacije koja

građanima priznaje sposobnost za odgovorno i miroljubivo odlučivanje o sebi i svojoj djeci.

Preporuka Vijeća Europe o obiteljskom posredovanju (NR98). Više o tome kod Alinčić, *op. cit,*

str. 27. – 240. (fus nota 6).

15 ''Službeni glasnik Republike Srpske'', br. 54/02.

16 ''Službeni glasnik Brčko Distrikta BiH'', br. 23/07.

17 Smatra se da je prednost tog postupka u tome što članovima obitelji i državi snižava socijalnu i

gospodarsku cijenu raspada obitelji, jer se skraćuje vrijeme za rješavanje sukoba. Vidi kod Alinčić,

M; Hrabar,D; Jakovac Lozić, D; Korać Graovac,, A, *Obiteljsko pravo*, ''Narodne novine'', Zagreb,

2007., str.87.

18 ''Službene novine FBiH'', br. 5/06.

186

fakultet političkih znanosti – odsjek za socijalni rad i najmanje tri godine rada u

struci), a propušteno je odrediti uvjete kojima bi se osigurali kvalificirani

posrednici.19 Prema odredbi čl. 45. st. 1. Obiteljskog zakona FBiH prije

pokretanja postupka za razvod braka, bračni partner ili oba bračna partnera koji

imaju djecu nad kojom ostvaruju roditeljsku skrb dužni su podnijeti zahtjev za

posredovanje fizičkoj ili pravnoj osobi ovlaštenoj za posredovanje.20 Ovakav

zahtjev mogu ponijeti i bračni partneri koji nemaju djecu nad kojoj ostvaruju

roditeljsku skrb (čl. 45. st. 3. Obiteljskog zakona FBiH). Bračni partner nije

dužan podnijeti zahtjev za posredovanje ako je boravište drugog bračnog

partnera nepoznato najmanje 6 mjeseci i ako je bračnom partneru oduzeta

poslovna sposobnost (čl. 45. st. 4. Obiteljskog zakona FBiH). Posredovanje

provodi ovlaštena osoba na čijem području podnositelj ima prebivalište odnosno

boravište ili na čijem su području bračni partneri imali posljednje zajedničko

prebivalište. (čl. 46. Obiteljskog zakona FBiH). Osoba ovlaštena za

posredovanje dužna je u roku od 8 dana od podnošenja zahtjeva pokrenuti

postupak posredovanja i pozvati oba bračna partnera da osobno bez

punomoćnika sudjeluju u ovom postupku (čl. 47. Obiteljskog zakona FBiH). U

ovom postupku ovlaštena osoba za posredovanje će nastojati ukloniti uzroke koji

su doveli do poremećaja bračnih odnosa i izmiriti bračne partnere te ih upozoriti

na posljedice razvoda braka posebice one koji se tiču djece (čl. 48. Obiteljskog

zakona FBiH). U slučaju neodazivanja oba bračna partnera na posredovanje

postupak se obustavlja te ukoliko bude podnesena tužba ili zahtjev za

sporazumni razvod braka sud će taj podnesak odbaciti (čl. 49. st. 1. i st. 3.

Obiteljskog zakona FBiH). Ako se u postupku posredovanja bračni partneri ne

izmire, ovlaštena osoba nastojat će da se oni sporazumiju o tome s kim će živjeti

njihovo malodobno dijete i dijete nad kojim se ostvaruje roditeljska skrb nakon

punoljetnosti, o njegovim osobnim odnosima s roditeljem s kojim neće živjeti, o

njegovom uzdržavanju i o ostalim sadržajima roditeljske skrbi (čl. 50.

Obiteljskog zakona FBiH). Postupak posredovanja mora biti okončan u roku 2

mjeseca (čl. 51. st. 2. Obiteljskog zakona FBiH). 21

19 Vidi kod Bubić, S., *Utjecaj evropskog prava na porodično pravo u Bosni i Hercegovini*,

''Zbornik radova Naučni skup Razvoj porodičnog prava - od nacionalnog do evropskog'', Mostar,

2013., str. 26. – 55.

20 U Republici Hrvatskoj posredovanje je početni dio brakorazvodne parnice. Na taj način je

zajamčeno pravo na pristup pravosuđu. Prema odredbi čl. 46. st. 1.Obiteljskog zakona Republike

Hrvatske ''Narodne novine Republike Hrvatske'' br. 116/03., 17/04., 136/04., 107/07., 57/11.,

61/11, 25/13. kada sud primi tužbu ili sporazumni zahtjev na prvom ročištu zatražit će od bračnih

drugova da odmah izjave kojem se centru za socijalnu skrb, savjetovalište za brak i obitelj ili osobi

ovlaštenoj za pružanje stručne pomoći (posredovatelju) žele obratiti radi pokušaja uklanjanja

bračnih nesuglasica odnosno dogovora o uređenju pravnih posljedica razvoda braka. Bračni

drugovi dužni su u roku od 15 dana od dana donošenja sudske odluke o određivanju

posredovatelja pokrenuti postupak posredovanja (čl. 46. st. 5. Obiteljskog zakona Republike

Hrvatske).

21 Prema odredbi čl. 49. Obiteljskog zakona Republike Hrvatske posredovatelj je dužan u roku od

3 mjeseca od primitka odluke suda iz čl. 46. st. 3. provesti i okončati postupak posredovanja.

Posredovatelj koji je proveo posredovanje dostavit će stručno mišljenje i Centru za socijalnu skrb,

ako bračni drugovi imaju maloljetnu zajedničku djecu ili posvojenu djecu ili djecu nad kojom

ostvaruju roditeljsku skrb nakon punoljetnosti. Centar za socijalnu skrb dužan je odmah razmotriti

187

**6. Postupak medijacije prema Zakonu o postupku medijacije BiH**

Obiteljskopravni sporovi mogu se pokušati riješiti izvan parničnog

postupka u postupku medijacije. Novo parnično zakonodavstvo svojim

odredbama regulira mogućnost upućivanja stranaka na postupak medijacije koji

ima neobvezan karakter.22 Prema odredbi čl. 86. st. 1. Zakona o parničnom

postupku Federacije Bosne i Hercegovine23 najkasnije na pripremnom ročištu,

sud može, ukoliko ocijeni da je to svrhovito s obzirom na prirodu spora i druge

okolnosti, predložiti strankama da spor riješe u postupku medijacije, kako je

predviđeno posebnim propisima. Takav prijedlog mogu staviti i stranke

sporazumno do zaključenja glavne rasprave (čl. 86. st. 2. ZPP FBIH). Medijacija

koja se provodi po Zakonu o postupku medijacije BiH prikladna je za rješavanje

svih sporova koji se mogu javiti iz obiteljskopravnih odnosa. Njezina načela

odgovaraju kompleksnosti obiteljskopravnih odnosa. Medijacija u BiH zasniva

se na načelima:

dobrovoljnost stranaka – u pokretanju postupka, izboru medijatora i

donošenju odluke,

povjerljivost - u odnosu na sve izneseno i prema svima tijekom postupka

medijacije,

jednakost – u odnosu medijatora prema strankama i

neutralnost – u odnosu medijatora prema rješenju spora.24

Prema odredbi čl. 2. Zakona o postupku medijacije, medijacija je postupak, u

kojem treća neutralna osoba (medijator) pomaže strankama u nastojanju da

postignu obostrano prihvatljivo rješenje spora. Stranke zajednički biraju

medijatora s liste medijatora koju utvrđuje Udruženje medijatora (čl. 5. Zakona o

postupku medijacije). Postupak medijacije je povjerljive prirode te se izjave

stranaka iznesene u postupku medijacije ne mogu bez odobrenja stranaka

koristiti kao dokaz u bilo kojem drugom postupku. Postupak medijacije pokreće

se pismenim ugovorom o medijaciji. Ugovor potpisuju stranke u sporu i

medijator (čl. 10. Zakona o postupku medijacije). Nakon potpisivanja ugovora o

medijaciji, medijator u dogovoru sa strankama određuje vrijeme i mjesto

održavanja sastanka za medijaciju (čl. 12. Zakona o postupku medijacije).

Interes stranaka u postupku mogu zastupati njihovi zakonski zastupnici ili

punomoćnici. Medijacija se pokušava završiti u što kraćem roku, to jest

stručno mišljenje i poduzeti potrebne mjere za zaštitu dobrobiti djeteta (čl. 50. Obiteljskog zakona

RH). Vidi kod Alinčić, M; Bakarić, Abramović, M;. Belajec, V; Dika, M; Hrabar, D; Hrvatin, B;

Jakovac - Lozić, D; Korać Graovac, A, *Obiteljski zakon*, tekst zakona s napomenama, uputama i

sudskom praksom, pojmovno kazalo, drugi izvori obiteljskog prava, Narodne novine'', Zagreb,

2009., str. 49. – 50.

22 Pogledaj kod Čizmić, J., *Komentar zakona o parničnom postupku*, Sarajevo, 2009., str. 234.

23 'Službene novine Federacije Bosne i Hercegovine'', br. 53/03., 73/05., 19/06. (dalje – ZPP FBIH)

24 Udruženje medijatora u Bosni i Hercegovini, Vodič kroz medijaciju u Bosni i Hercegovini,

Projekt pravosudne reforme.

188

pokušava se iznaći rješenje spora te se ukoliko je riječ o pozitivnom ishodu

sačinjava pismeni sporazum o nagodbi koji ima snagu ovršne isprave.25

**7. Zaključak**

Razvoj alternativnih načina rješavanja sporova trebao bi biti od

posebnog interesa za Bosnu i Hercegovinu, zbog utjecaja tog sustava na

pravosuđe u smislu rasterećenja sudova te doprinosu ostvarenja prava na

pravično suđenje u razumnom roku. Centri za socijalni rad nadležni su za

provođenje obiteljske medijacije, kao jednog od načina mirnog rješavanja

obiteljskih sporova. Za promociju obiteljske medijacije bitna je edukacija u

okviru pravosuđa i informiranje pučanstva. Potencijali koje mirno rješavanje

sporova nose po sebi u Bosni i Hercegovini koriste se daleko ispod

zadovoljavajuće razine. Od alternativnih načina rješavanja obiteljskopravnih

sporova Obiteljski zakon Federacije Bosne i Hercegovine poznaje samo jedan

postupak mirnog rješavanja sporova kao obvezni izvansudski postupak koji se

provodi u vezi s razvodom braka, a naziva se posredovanjem. S druge strane

medijacija u obiteljskopravnim stvarima izvan odredbi Obiteljskog zakona

Federacije Bosne i Hercegovine provodi se prema odredbama Zakona o

postupku medijacije BiH. Obiteljska medijacija pri Centru za socijalni rad je

proces rješavanja problema pregovaranjem i olakšavanjem komunikacije između

članova obitelji u kojima im treća osoba pomaže u identificiranju potrebe, brige i

strahova te osmišljavanju izvedivih i prihvatljivih rješenja sukoba kako bi se

postigao zajednički sporazum. Često se obiteljska medijacija poistovjećuje s

medijacijom prilikom razvoda braka (koja se iskristalizirala u posebnu vrstu), no

pojam obiteljske medijacije je širi pojam te se odnosi na sva druga područja

obiteljskih sukoba. Obiteljska medijacija poboljšava komunikaciju među

članovima obitelji, smanjuje sukobe, dovodi do miroljubivog dogovora,

osigurava kontinuitet osobnih kontakata između djece i roditelja, snižava

troškove postupka, rasterećuje sud. Posebice se naglašava važnost posredovanja

u rješavanju sukoba koji se odnose na roditeljsku skrb, te pravo na osobne

odnose i neposredne kontakte između roditelja i djece. Možda bi se u Obiteljski

zakon FBiH trebalo ugraditi *de lege ferenda* pravodobno obavljanje

informativnog, pripremnog ili savjetodavnog razgovora sa suprotnim stranama

kako bi se prevenirao postupak posredovanja te kako bi se suprotne strane

dogovorile što je u njihovom interesu i u najboljem interesu njihove djece, čime

bi se važnost obiteljske medijacije podigla na veću razinu. Kao dio

kombiniranog modela, a ponekad i kao zaseban, može se koristiti model

terapeutske medijacije kod parova koji su u visokom stupnju sukoba.26

Obiteljska medijacija pri centru za socijalni rad zauzima važno mjesto, kako

25 Pogledaj Mutapčić, Đ., *Medijacija u pravosudnom sistemu Bosne i Hercegovine*, ''Biblioteka

Logos, Sarajevo'', 2011., str. 45.

26 Prema Sladović Franz, B, *Obilježja obiteljske medijacije*, ''Ljetopis socijalnog rada, vol. 12.'',

Zagreb, 2006., str. 301. – 320.

189

obvezna u formi posredovanja, tako i neobvezna medijacija. Osnovno načelo za

provedbu medijacije pa tako i obiteljske jeste dobrovoljnost stranaka za

sudjelovanje u postupku kojim nastoje riješiti postojeće sukobe. Propisivanjem

obveznog izvansudskog postupka posredovanja zakonodavac je imao intenciju

zaštititi najbolji interes djeteta aktiviranjem oba bračna partnera. Izostanak

stranke u postupku posredovanja onemogućava je u pokretanju postupka za

razvod braka pa se na taj način krši osnovno pravo stranke na pristup pravosuđu

i pravo na pravično suđenje. Autorice *de lege ferenda* predlažu izmjene

postojećeg rješenja o obveznom izvansudskom postupku posredovanja prije

pokretanja brakorazvodnog postupka i predlažu da se posredovanje uključi u

brakorazvodni postupak kao faza koja prethodi pripremnom ročištu. Na taj način

strankama bi bio omogućen pristup pravosuđu i suđenje u razumnom roku.

Ujedno bi stranke u toj fazi pokušale (uz pomoć stručnog i kvalificiranog

posredovatelja, posebice stručnog tima formiranog pri centru za socijalni rad)

razriješiti što više spornih pitanja. Upitno je normiranje obveznosti postupka

posredovanja. Medijaciju prožima osnovno načelo dobrovoljnosti i ukoliko nije

sazrjela svijest stranaka za rješavanjem obiteljskopravnog spora samo

propisivanje obveznosti posredovanja neće dovesti do željenog cilja – da bračni

partneri postignu sporazum u najboljem interesu djece.

Svima koji se bave medijacijom, poglavito obiteljskom, potrebita je

podrška u smjeru suradnje i permanentnog obrazovanja. Suradnja omogućava

razmjenu mišljenja i konsultacije, uslijed čega svim suradnicima omogućava

konstantnu komunikaciju. Permanentno obrazovanje kroz provedbu seminara i

treninga put je ka novim teorijskim spoznajama koje koriste praksu kao podlogu.

Stoga ako se najbolji interes djeteta želi postaviti kao c*onditio sine qua*

*non* onda obiteljsku medijaciju pri centru za socijalni rad treba osnažiti, jer

centar za socijalni rad ima samo jednu ulogu i ne može biti u sukobu interesa pri

obavljanju obiteljsko meditativnih postupaka budući da pomaže bračnim

partnerima da postignu sporazum i ne zastupa niti jednu stranu u sporu, nego

zastupa i štiti najbolji interes djece!

190

Mr. sc. Viktorija Haubrich, senior assistent

Law faculty of University Mostar

Mr. sc. Karolina Tadić-Lesko, pedagogue

Institution Center for Social Work Mostar

**FAMILY MEDIATION IN THE CENTRE OF SOCIAL WORK**

**Summary:** In Bosnia and Herzegovina, institute of family mediation

applied through various modalities. Family mediation in the Federation of

Bosnia and Herzegovina, in the Centres of social work occurs in two forms.

First, mandatory mediation in the form of mediation in divorce, and the second,

not mandatory, which can be used in all cases of disturbed or harmed of family

relationships. Family mediation in the Centre of social work in these two forms

is very important, and uses for the protection of family relationships. Experts

which involved in mediation, especially in the family mediation, needs support

in the direction of cooperation and continuing education.

**Key words:** family mediation, mediation, others meditative procedures,

centre of social work